CELEX: 32020D1735
Language: ro
Date: 2020-11-12 00:00:00
Title: Decizia (UE) 2020/1735 a Băncii Centrale Europene din 12 noiembrie 2020 de modificare a Deciziei (UE) 2016/2248 privind repartizarea venitului monetar al băncilor centrale naționale ale statelor membre a căror monedă este euro (BCE/2020/55)

20.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 390/60
               
            
         DECIZIA (UE) 2020/1735 A BĂNCII CENTRALE EUROPENE
         din 12 noiembrie 2020
         de modificare a Deciziei (UE) 2016/2248 privind repartizarea venitului monetar al băncilor centrale naționale ale statelor membre a căror monedă este euro (BCE/2020/55)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 32,
         întrucât:
         
                     (1)
                  
                  
                     Decizia (UE) 2020/440 a Băncii Centrale Europene (BCE/2020/17) (1) instituie un program temporar de achiziționare în regim de urgență în caz de pandemie („PEPP”) în scopuri de politică monetară.
                  
               
                     (2)
                  
                  
                     Ca și în cazul instrumentelor achiziționate în cadrul programului de achiziționare de active de către sectorul public de pe piețele secundare instituit de Banca Centrală Europeană (BCE) prin Decizia (UE) 2020/188 a Băncii Centrale Europene (BCE/2020/9) (2), instrumentele de natura datoriei emise de administrații centrale, regionale sau locale și agenții recunoscute și instrumentele de natura datoriei substitut emise de societăți nefinanciare publice care sunt achiziționate în cadrul PEPP instituit în temeiul Deciziei (UE) 2020/440 (BCE/2020/17), ar trebui considerate ca generând venit la rata de referință definită în Decizia (UE) 2016/2248 a Băncii Centrale Europene (BCE/2016/36) (3).
                  
               
                     (3)
                  
                  
                     A fost instituit un nou activ identificabil pentru a asigura consecvența cu schema de venit monetar.
                  
               
                     (4)
                  
                  
                     Consiliul guvernatorilor a decis la 24 iunie 2020 instituirea unor facilități de furnizare de lichiditate în euro de către băncile centrale din Eurosistem băncilor centrale din afara Eurosistemului, ca parte a măsurilor luate de BCE ca răspuns la criza cauzată de pandemia de coronavirus 2019 (COVID-19). Venitul obținut din operațiunile de furnizare de lichiditate în euro băncilor centrale din afara Eurosistemului ar trebui împărțit între băncile centrale naționale ale statelor membre a căror monedă este euro ca parte a schemei de venit monetar, iar soldurile relevante ar trebui incluse în definiția activelor identificabile prevăzută în Decizia (UE) 2016/2248 (BCE/2016/36).
                  
               
                     (5)
                  
                  
                     Prin urmare, Decizia (UE) 2016/2248 (BCE/2016/36) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificări
            Decizia (UE) 2016/2248 (BCE/2016/36) se modifică după cum urmează:
            
                        1.
                     
                     
                        Articolul 3 alineatul (1) litera (b) punctul (iii) se înlocuiește cu următorul text:
                        
                                    „(iii)
                                 
                                 
                                    instrumentele de natura datoriei emise de administrații centrale, regionale și locale și agenții recunoscute și instrumentele de natura datoriei substitut emise de societăți nefinanciare publice deținute în scopuri de politică monetară în temeiul Deciziei (UE) 2020/188 a Băncii Centrale Europene (BCE/2020/9) (*1) sau al Deciziei (UE) 2020/440 a Băncii Centrale Europene (BCE/2020/17) (*2).
                                 
                              
                           (*1)  Decizia (UE) 2020/188 a Băncii Centrale Europene din 3 februarie 2020 privind un program de achiziționare de active de către sectorul public de pe piețele secundare (BCE/2020/9) (JO L 39, 12.2.2020, p. 12)."
                        
                        
                           (*2)  Decizia (UE) 2020/440 a Băncii Centrale Europene din 24 martie 2020 privind un program temporar de achiziționare în regim de urgență în caz de pandemie (BCE/2020/17) (JO L 91, 25.3.2020, p. 1).”"
                        
                     
                  
                        2.
                     
                     
                        Anexa II se modifică în conformitate cu anexa la prezenta decizie.
                     
                  
         
            Articolul 2
            Intrare în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 31 decembrie 2020.
         
         
            Adoptată la Frankfurt pe Main, 12 noiembrie 2020.
            
               
                  Președintele BCE
               
               Christine LAGARDE
            
         
         
            (1)  Decizia (UE) 2020/440 a Băncii Centrale Europene din 24 martie 2020 privind un program temporar de achiziționare în regim de urgență în caz de pandemie (BCE/2020/17) (JO L 91, 25.3.2020, p. 1).
         
            (2)  Decizia (UE) 2020/188 a Băncii Centrale Europene din 3 februarie 2020 privind un program de achiziționare de active de către sectorul public de pe piețele secundare (BCE/2020/9) (JO L 39, 12.2.2020, p. 12).
         
            (3)  Decizia (UE) 2016/2248 a Băncii Centrale Europene din 3 noiembrie 2016 privind repartizarea venitului monetar al băncilor centrale naționale ale statelor membre a căror monedă este euro (BCE/2016/36) (JO L 347, 20.12.2016, p. 26).
      
      
         
            ANEXĂ
            Anexa II la Decizia (UE) 2016/2248 (BCE/2016/36) se modifică după cum urmează
            
                        1.
                     
                     
                        În secțiunea A, se introduce următorul punct 9a:
                        
                                    „9a.
                                 
                                 
                                    Soldurile din dobânzile de încasat aferente cuponului pentru titlurile de valoare depreciate deținute în scopuri de politică monetară (cu excepția dobânzilor de încasat aferente cuponului pentru oricare dintre titlurile de valoare depreciate prevăzute la articolul 3 alineatul (1) litera (b) din prezenta decizie) (parte din postul de activ 11.5 din BA).”
                                 
                              
                  
                        2.
                     
                     
                        În secțiunea A, se introduce următorul punct 11:
                        
                                    „11.
                                 
                                 
                                    Creanțele asupra băncilor centrale din afara Eurosistemului care sunt legate de operațiunile de furnizare de lichiditate (parte din postul de activ 4.1 din BA sau parte din activele din afara bilanțului).”